Pta-hawelose sterf in kruisvuur: Drie aangekla | Maroela Media
Drie verdagtes sal Donderdag in die hof verskyn nadat 'n hawelose vrou van Pretoria in Mei doodgeskiet is toe 'n skietgeveg tussen die polisie en drie vermeende rowers uitgebreek het.
Maroela Media het vroeër berig Charlene Buys (40) het Mei vanjaar in die kruisvuur beland toe polisiebeamptes agter rowers aangejaag het nadat 'n drankwinkeleienaar in die Moot-gebied beroof is. Die verdagtes het glo tydens die jaagtog die polisie om 'n hoek ingewag en op hulle losgebrand.
Buys en haar man het langs die pad geloop en sy is noodlottig gewond. Haar man is nie beseer nie. Die egpaar is haweloos en het saans êrens in die omgewing geslaap.
Kapt. Disebo Selepe, woordvoerder van die polisie, het gesê 'n ondersoek na die voorval is gedoen om vas te stel of Buys deur die polisie of rowers geskiet is. Volgens hom is daar vasgestel dat Buys nie deur polisiebeamptes geskiet is nie.
Drie van die vermeende rowers is einde Mei in hegtenis geneem en 'n klag van moord en poging tot moord is teen hulle aanhangig gemaak. "Die verdagtes is op borgtog vrygelaat en sal weer op 16 Julie in die Pretoriase landdroshof verskyn," het Selepe gesê.
Pastoor Johan Rademeyer tydens die gedenkdiens wat op die plek gehou is waar Charlene geskiet is. Foto: Verskaf
foto's Gauteng Pretoria
Tutu in hospitaal opgeneem
Gert · 4 jaar gelede
Verdagtes op borgtog vrygelaat???? Hoeveel ander rtooftogte het hulle nie in die tyussentyd gepleeg nie? Hoe siek is ons regstelsel!!!! Hoeveel mense sit vir baie minder ernstige oortredings in die tronk en wag vir hul sake om afgehandel te word suiwer omdat hulle nie geld het om borg te betaal nie. Ek vra maar net??
Gert ek stem saammet jou , die blikskottels moes nie borg gekry het nie . Ons regstelsel laat mens koud en ek wonder watse straf hulle gaan kry indien hul skuldig bevind word . Ek verneem vanoggend dat n moordenaar wat n vrou n ruk terug in Schweizer Reneke met n sker doodgesteek het se tronkstraf is hersien en hy gaan nou ongeveer net sewe jaar sit. Hoe siek is dit nie en hoe moet haar naasbestaandes voel.